Paises Basse (region historic)

Le Paises Basse es un region historic de Europa que include le Pais Basse, Belgica e Luxemburg.

Post le cadita de Napoleon in 1815, tote le Paises Basse esseva unificate in le Regno Unite del Paises Basse, sub Gulielmo I. Nonobstante, le Revolution belge de 1830 ha tosto misse fin a iste union, con le resultato del independentia de Belgica e eventualmente de Luxemburg (1839).

In le periodo anterior, on parla sovente del «Paises Basse» collectivemente, ben que illos non esseva unificate politicamente. Il es a notar que inter 1482 e 1581, le dece-septe provincias del Paises Basse esseva in union personal sub le duces de Burgundia e lor heredes, le reges Habsburgo de Espania. Durante que iste provincias remaneva distincte, lor representantes se assemblava insimul (normalmente a Brussel) como le Statos General del Paises Basse burgundie e habsburgie. In 1581, le provincias del nord renunciava lor loyalitate al Domo de Habsburgo; tunc comenciava le division inter Paises Basse nord (le Provincias Unite del Paises Basse e Regno del Paises Basse) e sud (Paises Basse espaniol, Paises Basse austriac, e eventualmente Belgica).

In 1948 un union doaner, denominate Benelux, entrava in fortia inter le tres paises de Belgica, le Paises Basse (Nederland) e Luxemburg. Benelux deveniva in 1960 un «union economic», e in 2010 simplemente un «union», significante le integration progressive de iste statos.
Vide etiam
Benelux

Categoria:Paises Basse
Categoria:Belgica
Categoria:Luxemburg